2.546 estudiants han superat la prova d’aptitud personal (PAP) - Cerdanyola Informa!\nInici » Noticies » Notícies Generals » Ensenyament » 2.546 estudiants han superat la prova d’aptitud personal (PAP)\n24 Maig 2019 a 18:00\nUn total de 2.546 estudiants han superat la prova d’aptitud personal (PAP) per accedir als estudis d’educació infantil i primària, un 33% més que en la convocatòria de 2018. Segons els resultats provisionals avançats avui pel Consell Interuniversitari de Catalunya (CIC) durant la Comissió d’Accés i Afers Estudiantils, el canvi data de realització de la PAP per tal que no coincidís amb el final de les proves d’accés a la universitat (PAU) s’ha traduït en un major nombre d’alumnes presentats (un 32% més que al 2018) i també dels estudiants que l’han superat, tant en nombre total com en percentatge.\nResultats provisionals PAP per als graus d’educació: Convocatòries 2019 i 2018 (per seu d’examen)\n% Apte / Presentat\nL’increment d’estudiants que enguany han realitzat la PAP ha estat més alt entre les alumnes dones (prop de 500 més que en la convocatòria de 2018) i, en total, han suposat el 82% dels estudiants que van fer els exàmens el passat 27 d’abril. Pel que fa al percentatge apte/presentat, ha estat del 67,60% en el cas dels alumnes homes i del 57,83% en el cas de les dones.\nUn cop coneguts els resultats provisionals d’enguany, el secretari general del CIC, Lluís Baulenas, ha destacat que “l’avançament de la prova ha afavorit que s’hagin presentat més estudiants interessats en accedir als graus d’educació”, sense que la major quantitat d’alumnes hagi anat en detriment de la qualitat “ja que els resultats són fins i tot lleugerament millors que en la convocatòria anterior”.\nLes universitats i el Govern van introduir la PAP en el marc del Programa de millora i innovació en al formació de mestres (MIF) per garantir l’atracció de l’estudiantat més ben preparat als graus en Educació. Com a novetat, tal i com ja va anunciar el Departament d’Educació, a partir d’ara haver accedit als graus en Educació infantil i primària o al màster de professorat mitjançant una prova d’aptitud personal (PAP) computarà també com a mèrit a la borsa de docents interins dels centres públics de Catalunya, posant més valor la seva realització.\nEn aquests moments, està obert el període de sol·licitud de revisió, el resultat del qual es comunicarà el pròxim 3 juny. D’altra banda, el 19 de juliol, es realitzarà la convocatòria extraordinària de la PAP per accedir als estudis d’educació.\n#CIC #estudiants #MIF #pap #pau


Projecte premiat sobre la central hidroelèctrica d'Alcover\nPremiat un projecte de recerca sobre la central hidroelèctrica del riu Glorieta Alcover-Mont-ral\nEl projecte, a més del finançament de l’Institut Ramon Muntaner, compta amb el suport del l’Ajuntament i el Museu d’Alcover i l’Institut Català de Paleoecologia Humna i Evolució Social (IPHES)\nVista aèria de la Central. | Cedida\nEl projecte de recerca que porta per títol ‘El paper dels petits emprenedors en l’electrificació de Catalunya: el cas de la central hidroelèctrica del riu Glorieta (Alcover/Mont-ral, Alt Camp)’, ha estat premiat recentment.\nEl treball ha estat impulsat per un equip integrat pels alcoverencs Marc Caparó Roca, Josep Maria Vergès, com a investigador de l’Institut Català de paleoecologia Humana i Evolució Social, i Jaume Camps Girona, en representació del Centre d’Estudis Alcoverencs.\nEl projecte es va presentar el passat mes d’abril a la XIV Convocatòria d'ajuts a projectes d'investigació o de difusió cultural de l'Institut Ramon Muntaner i va ser valorat amb la màxima puntuació de la convocatòria. Se’n va valorar l’interès científic, la metodologia i el pla de treball o l’impacte previst de la recerca en el territori objecte d’estudi.\nDocumentació i estudi de la Central Hidroelèctrica del Glorieta\nEl projecte se centra en la documentació i estudi de la Central Hidroelèctrica del Glorieta (Alcover/Mont-ral, Alt Camp) i de la seva xarxa de distribució d’electricitat, i té diversos objectius principals.\nD’una banda, reconstruir la història, l’estructura i el funcionament de la Central Hidroelèctrica del Glorieta, emmarcant-la en el procés d’electrificació de Catalunya, com a exemple de les iniciatives endegades per petits emprenedors en conques secundàries de la xarxa hidrogràfica catalana.\nI de l’altra, donar a conèixer la Central Hidroelèctrica del Glorieta, tant a la comunitat científica com en l’àmbit social, i recuperar-ne les restes com a element patrimonial d’interès, incorporant-les a la ruta turística de la vall del riu Glorieta, entre Alcover i Mont-ral.\nAixí mateix el projecte contribuirà a completar la visió que es té del procés d’electrificació de Catalunya, incorporant-hi les dades de les centrals hidroelèctriques de caràcter local.\nConcurs fotogràfic relacionat amb el projecte\nPrecisament, en el context d’aquest darrer objectiu i del seguit d’accions relacionades amb el desenvolupament del projecte, recentment s’ha convocat el XIV concurs fotogràfic vila d’Alcover amb el tema: ‘1903: i la força de l’aigua il·luminà la nit’, en el que s’anima a la ciutadania a realitzar fotografies d’elements relacionats amb el procés d’electrificació d’Alcover a inicis del segle XX, com serien, per exemple, les restes de la central hidroelèctrica del Glorieta (resclosa, bassa, séquia, casal, línia elèctrica, etc.) o els fanals del primer enllumenat públic d’Alcover, entre altres. El concurs, obert fins al 10 de gener, premiarà les quatre millors fotografies i n’exposarà les 10 millors.\nEl projecte, a més del finançament de l’Institut Ramon Muntaner, compta amb el suport del l’Ajuntament i el Museu d’Alcover i l’Institut Català de Paleoecologia Humana i Evolució Social (IPHES).\n"👏L'Institut Jaume Huguet de Valls obté tres guardons a la Universitat de Lleida" "💵BONA NOTÍCIA: La multinacional que invertirà milions d'euros a Valls"


Premis Abacus 2011 - Els Guardonats\nEn aquest any que en fan set de Premis Abacus els guardonats han estat l'Escola de Pràctiques I, Òmnium Cultural i l'economista i activista Arcadi Oliveres, en les categories d'Educació, Cultura i Cooperativisme, respectivament. Aquests són els perquès.\nL'Escola de Pràctiques I\nAmb 166 anys d'història, l'Escola de Pràctiques I de Lleida s'ha caracteritzat per un model educatiu pluralista, participatiu i actiu, que aposta per la llengua i la cultura catalanes. El Premi Educació d'aquest 2011 vol reconèixer la tasca de l'escola i els i les mestres per educar els alumnes en valors com la llibertat, el respecte i la solidaritat. Un camí basat en un model educatiu innovador que emfatitza la importància de les llengües com a eix vertebrador dels coneixements; l'ús de les noves tecnologies i l'educació emocional.\nÀngels Saldaña, cap d'estudis de l'Escola de Pràctiques I, descriu la tasca del centre: «Volem treballar i educar els nens i nenes per viure en una democràcia. A més, vivim en una societat pluralista on els nens necessiten d'una educació emocional que els permeti ser respectuosos amb els altres i amb ells mateixos».\nEn recollir el Premi, Marisol Elvira, directora del centre, va voler compartir-lo «amb tots els qui al llarg de 166 anys han fet de l'Escola de Pràctiques I el que és avui. Nosaltres seguirem treballant per tal que en un futur se'ns pugui recordar des de l'elogi».\nNascuda el 1961, amb una llengua i cultura censurades per la dictadura franquista, els 50 anys de vida que enguany compleix Òmnium Cultural han constituït una tasca fermament compromesa per la defensa i promoció de la llengua i cultura catalanes i la identitat nacional de Catalunya. Avui, el seu compromís és triple, la independència cultural, la independència fiscal i l'impuls radical del dret a decidir el nostre propi futur com a país.\nVicent Sanchis, vicepresident d'Òmnium Cultural, va rebre el guardó tot afirmant que des d'Òmnium Cultural «sempre hem mirat a Abacus i l'ONCE com a cooperativa i organització models i creiem que en moments com el present són aquests models d'empresa els que ens permetran sortir endavant».\nEl Premi Abacus Cultura 2011 ha volgut destacar la trajectòria de l'entitat, que ja compta amb 23.000 socis i 27 seus territorials, i una tasca que ha sabut incloure els nouvinguts al país i percebre la seva importància en la construcció de Catalunya. Així ho resumeix Muriel Casals, presidenta d'Òmnium Cultural: «El futur de la nostra llengua i cultura passen, en gran mesura, per l'actitud que prenguin els immigrants. Si la població immigrada s'incorpora plenament com a ciutadans i ciutadanes catalanes, amb tots els drets i tots els deures, guanyarem en cohesió social i serem tots iguals».\nEconomista i activista de llarg recorregut, Arcadi Oliveres ha dedicat tota una vida a la defensa dels drets humans, la pau i la justícia social. En moments de crisi i incertesa com el present, el Premi Abacus d'aquesta edició, en la categoria Cooperativisme, celebra una trajectòria exemplar i unes reflexions, idees i aportacions que han propiciat la difusió i el coneixement de formes d'economia social i alternatives al model de pensament únic. En l'acte de lliurament dels Premis, Arcadi Oliveres va emfatitzar «el paper del cooperativisme com a model que pot donar resposta a les necessitats d'ocupació» i va destacar el compromís d'Abacus en els àmbits de l'educació i la cultura.\nArcadi Oliveres ha denunciat amb insistència l'absurditat de la despesa militar, els exèrcits i les guerres, així com les injustes relacions econòmiques entre el Nord i el Sud i el funcionament del sistema capitalista. «A mesura que he anat estudiant he arribat a la conclusió que els exèrcits són una institució que tenen una única missió: ajudar els rics contra els pobres i prou. Així que no els puc apreciar de cap manera i tot el que puc fer és denunciar la seva despesa, la malignitat de les armes, l'estupidesa dels serveis militars...», afirma Oliveres.


El jovent en lluita contra la precarietat laboral! ARA I AQUÍ el jovent construïm alternatives! | Arran Fort Pienc\n23/04/2014 · by arranfortpienc\t· in Uncategorized.\t·\nEn motiu del primer de maig, dia internacional de la classe treballadora, l’assamblea d’Arran Fort Pienc organitzem unes jornades centrades en l’eix laboral per tal de conscienciar, organitzar i formar a totes aquelles persones que durant el dia a dia patim la misèria de la situació laboral que imposa el capitalisme.\nEntenent que el context actual és cada vegada més devastador i ens subjuga cada cop més a les condicions de la patronal pactades entre el govern i els sindicats grocs i, sent el subjecte juvenil un dels més vulnerables, les jornades que hem plantejat com a joves consisteixen a conscienciar i a compartir eines per donar resposta a totes les agressions empresarials que rebem. És per això que fem una crida al jovent del barri perquè s’adreci a la nostra assemblea si pateix unes condicions laborals injustes o el xantatge empresarial.\nL’organització i autogestió juvenil és fonamental per enfrontar aquest 1 de maig, i és que la realitat política que estem vivint com a conseqüencia del sistema capitalista, evidencia que cada vegada és més gran el nombre de joves que no té possibilitat d’obtenir un títol (augment de taxes universitàries, dificultat per compaginar estudis amb feina…). D’aquesta manera, el jovent és un col·lectiu que es veu obligat directament a encetar la seva etapa laboral en els llocs més precaris del mercat de treball en incomplir el requisit d’experiència i formació necessaries. Aquesta situació ha comportat l’actual fenomen de l’emigració juvenil, la qual ha augmentat un 41% des del 2008 en tot l’Estat espanyol, sumant l’escandalós percentatge -gairebé un 90%- dels emigrants amb titulació universitària. A més a més, les legislacions que imposen les èlits econòmiques i governamentals d’ocupació, cada vegada ens releguen més a ser un col·lectiu de “treballadors de segona”, deixant el jovent les feines més precàries: contractes de pràctiques, temporals, externalitzacions etc…\nEl jovent hem decidit lluitar, organitzar-nos i combatre l’explotació laboral que s’ha aguditzat i ha provocat un efecte salvatge durant la crisi. Ara és el moment en que el jovent treballador català ha de combatre el reforçament que intenta fer el sistema capitalista en èpoques de recessió econòmica, anul·lant els drets laborals i beneficiant i perpetuant els beneficis acumulats de la burgesia i les grans coorporacions.\nPer altre banda, enguany, també hem viscut diverses lluites de treballadors i treballadores que han visibilitzat una vegada més el conflicte de classe que planteja el sistema capitalista i patriarcal en la nostra societat. Els exemples més aguts i que s’han pogut visibilitzar en certa mesura en els mitjans de comunicació, han sigut els escenaris de les treballadores de Panrico, patint un ERO i l’impagament de la nòmina de setembre afectant a totes les treballadores i plantejat arreu de l’estat Espanyol. Un altre cas és l’ERO promogut per la multinacional Coca-Cola, afectant a un 30% de la plantilla i tancant 4 plantes embotelladores a l’estat espanyol.\nÉs per això que com a Arran Fort Pienc, què millor que aprofitar el 1 de maig per fer una crida de solidaritat amb les treballadores d’aquestes multinacionals. Fent boicot a tots els productes d’aquestes corporacions empresarials amb grans beneficis però que tot i així, no tenen pèls a la llengüa per efectuar acomiadaments injustificats i totalment il·legítims.\nPer un 1 de maig rebel, El jovent en lluita contra la precarietat laboral, ara i aquí el jovent construïm alternatives!\n← “La situació de la lluita del jovent d’Euskal Herria” a càrrec d’Ernai\n🔥🧩PRESENTACIÓ DE CAMPANYA🧩🔥 Farem una taula rodona parlant de malestar juvenil amb la participació de militants d'… twitter.com/i/web/status/1… 1 hour ago\nRT @Arran_AltUrgell: 🔥Tornem a demostrar que la solidaritat és la nostra millor arma! 🔥 Ens trobem el dia 26 a les 11h davant dels Jutjats… 2 days ago\nRT @Arran_jovent: ⏩ Fa uns dies anunciàvem que en els pròxims mesos 10 militants d'@Arran_jovent s'enfronten a 4 judicis per haver particip… 2 days ago\n⚠ Primer feminicidi de l'any, però el compte no comença a 0. Des del 2015 s'han produït 142 feminicidis als… twitter.com/i/web/status/1… 3 days ago\nRT @endavanteix: 👉 Demà dijous 20 de gener a la @lacruilla debatrem sobre els límits i les potencialitats de la proposta de la Renda Bàsica… 1 week ago


www.cinccims.cat - Cinc Cims + Cim 2K22\nEn breu penjarem les fotos realitzades pels nostres voluntaris.\nEstem processant i ordenant les quasi 10.000 fotos fetes el diumenge.\n- Cim aquí\n- Cinc Cims aquí\nCursa Cinc Cims 27K\n- Sortida Cinc Cims aquí\n- Esglèsia Sant Antoni aquí\n- Pessebre Vivent aquí\n- Creu de l'Aregall aquí\n- Forrellac aquí\n- Puig d'Agulles aquí\n- Sant Ponç aquí\n- Puigmontmany aquí\n- Arribada aquí\n- Podis aquí\nCursa Cim 10K\n- Sortida Cim aquí\n- Passeig dels arbres aquí\n- Baixada Puigmontmany aquí\n- Podis guanyadors aquí\nEL 2K22 TORNA A CORBERA LA CINC CIMS I EL CIM\nEl 16 de gener 2022 hem tornar celebrar les curses de la Cinc Cims i el Cim.\nUn any més ha estat un èxit gràcies a tots i totes el que heu participat. Gràcies a l'esforç de patrocinadors i col.laboradors, gràcies als nostres voluntaris que han tornat a donar-ho tot per que la cursa sigui excepcional.\nGràcies a corredors i corredores per donar-nos novament una lliço en el aconseguiment de reptes, esforç i compromis, en el companyerisme i gràcies per transmetre'ns tantes emocions. Un matí excepcional.\nEn la part competitiva destacar els podis de abdues curses i destacar el talent i la qualitat dels corredors guanyadors i guanyadores. En la Cinc Cims, els guanyadors han estat el Guillé Aubach (per primera vegada un corredor local guanya la Cinc Cims), el Andreu Simón i el Joan Riutort. En categoria femenina les guanyadores han estat la Ragna Debats, la Lorena Cubillas i la Eva Mesado. Felicitats campions i campiones!!!\nEn el Cim les guanyadors i guanyadores han estat el Luis Miguel Rosario, el Gerard Artó i el Emilio Fernandez, la Gabriela Lasalle, la Maria Fontanals i la Carmen Gómez.\nFinalment, destacar la lliçó que ens van ensenyar la gent de la fundació Punt de Vista, fundació enfocada a millorar la vida de les persones invidents. El Pep Llop i la Maria Petit, amb visibilitat nul.la, van fer els 10 quilòmetres del Cim acompanyats dels seus guies. Una lliço més de que res pot aturar l'aconseguiment del reptes i somnis.\nGràcies a tots i totes per respectar les mesures de protecció del Covid19. En el 2023 tornem!!!


Arxius de Notícies - Xiquets de Reus\nFesta Major, Notícies\nLa festa major de Sant Pere és una data assenyalada al calendari dels reusencs i les reusenques. Totes les que formem part de la colla sentim un grau de compromís i orgull al lluir els colors dels Xiquets de Reus per la ciutat. Fa trenta-vuit anys que la camisa avellana llueix al seguici festiu de Sant Pere, precedida pel ball de bastons i resguardada per l'Àliga de Reus, la més maca de totes. L'any 1982 fou la primera vegada que els Xiquets de Reus participàvem en els actes festius de la ciutat. Aquell mateix any van actuar amb nosaltres la Colla Vella dels Xiquets de Valls, els Minyons de Terrassa i els Nois [...]\nBy xiquetsdereus|2020-07-26T16:55:03+00:00juny 20th, 2020|Festa Major, Notícies|0 Comentaris\nUn any més hi hem tornat amb l’esquiada de la colla, amb aquesta ja anem per la 7a edició. El passat cap de setmana de gener, tot i la mala previsió meteorològica que donaven, 25 membres de la colla i amics ens vam trobar a Andorra per gaudir d’un cap de setmana magnífic. Uns quants esquiant a les pistes de Vallnord - Pal/Arinsal, d’altres d’excursió amb raquetes i per diferents indrets del país dels Pirineus i com no també va haver-hi temps per les compres i el benestar personal. Els més tremendos a l’acabar la jornada d’esquí del dissabte no van dubtar en anar a una bona festa Après-ski [...]\nBy xiquetsdereus|2020-06-11T16:53:36+00:00gener 21st, 2020|Notícies|0 Comentaris\nDesprés de rebre el premi de la Colla de la Temporada a la Nit de Castells, la colla va organitzar i participar en una gran pinya solidària a la plaça Prim, tot emulant la imatge protagonista de La Marató de TV3 d'enguany, que va recaptar més de 9 milions d'euros en pro de la investigació de les malalties minoritàries. A les 20 del vespre, desenes de persones es van aplegar davant del Teatre Fortuny, un dels escenaris protagonistes de la jornada benèfica. Guiats pel cap de pinyes de la colla i de membres dels Xiquets, la gent de Reus es va aplegar al voltant d'un baix, simulant una gran pinya, [...]\nBy xiquetsdereus|2020-08-09T17:43:36+00:00desembre 17th, 2019|Notícies|0 Comentaris\nDissabte passat, es va celebrar la Nit de Castells organitzada per la Revista Castells al Centre Cultural de Valls, un acte que va aplegar més de 300 persones procedents d'una seixantena de colles castelleres del país. Aquest acte, que complia ja catorze anys, serveix per tancar la temporada castellera. Enguany, els Xiquets de Reus hem rebut el Premi Colla de la Temporada, un premi atorgat per un jurat format per les colles de Gamma Extra, on s'ha premiat i reconegut la nostra constància i ambició, en un any on hem pogut fer castells de 9 amb certa regularitat, en un any de retrocés generalitzat entre les colles del nostre nivell. Aquest [...]\nBy xiquetsdereus|2020-08-09T17:44:43+00:00desembre 17th, 2019|Notícies|0 Comentaris\nEls Castellers de Terrassa, Castellers d’Altafulla, Xiquets de Cambrils i Xiquets de Reus ens havíem de trobar a la plaça del Mercadal aquest proper dissabte 26 d'octubre per celebrar la diada que posa punt i final a la temporada de la colla local, els Xiquets de Reus. Conjuntament, i de forma consensuada, però, hem decidit les quatre colles implicades suspendre la diada i els actes festius que seguien a la mateixa. Creiem que, després dels successos d’aquests darrers anys i més recentment i accelerats a inici de la setmana passada fruit d’una sentència injusta i desmesurada contra uns líders democràtics i socials, la diada i els actes posteriors són incompatibles [...]\nBy xiquetsdereus|2020-08-09T17:46:51+00:00octubre 22nd, 2019|Notícies|0 Comentaris\nLa Colla Castellera dels Xiquets de Reus i Vermut Miró, han signat un conveni de col·laboració amb el que continuarà donant suport a l'entitat per contribuir a la difusió del fet casteller reconegut internacionalment com a Patrimoni Cultural Immaterial de la Humanitat per la UNESCO. Amb aquest conveni de col·laboració, Vermuts Miró demostra un cop més el seu compromís amb els Xiquets de Reus. La signatura de l'acord ha tingut lloc aquest dimarts a la seu de Vermuts Miró a la ciutat de Reus i ha comptat amb la presència del regidor de cultura i educació de l'Ajuntament de Reus, el Sr. Daniel Recasens. La presidenta dels Xiquets de [...]\nBy xiquetsdereus|2020-03-29T18:44:16+00:00octubre 9th, 2019|Notícies|0 Comentaris\nEls Xiquets de Reus seran els encarregats d’obrir plaça a la 14a edició de la Diada del Mercadal\nLa diada, que se celebra el pròxim 5 d'octubre, comptarà amb la presència dels Castellers de Vilafranca, la Colla Vella dels Xiquets de Valls, els Capgrossos de Mataró i la Colla Jove Xiquets de Tarragona, a més de la colla local. El passat dijous, 26 de setembre, al Saló de Plens de l'Ajuntament, i en un acte presidit per l'alcalde de la ciutat, Carles Pellicer, i el regidor de Cultura, Educació i Política Lingüística, Daniel Recasens, juntament amb altres regidors del consistori i representants de totes les colles castelleres participants, va realitzar-se el sorteig de l'ordre d'actuació de les colles per a la Diada Castellera del Mercadal del pròxim [...]\nBy xiquetsdereus|2020-03-29T18:41:45+00:00setembre 28th, 2019|Notícies|0 Comentaris\nAhir dilluns 13 d’agost de 2019, la colla juntament amb l’empresa Borges han signat un conveni de col·laboració, pel qual l’empresa continuarà donant suport a l’entitat per contribuir a la difusió del fet casteller reconegut internacionalment com a Patrimoni Cultural Immaterial de la Humanitat per la UNESCO. Amb aquest conveni de col·laboració, “Borges demostra un cop més el seu compromís amb la cultura, la ciutat i els Xiquets de Reus. L’activitat castellera és un clar exemple de cohesió social, integració, solidaritat, cooperació, tradició, esforç i competitivitat, valors que Borges, com a empresa, té presents en el seu dia a dia, assenyala David Prats, Conseller Delegat de Borges International Group. [...]\nBy xiquetsdereus|2020-06-11T16:48:50+00:00agost 14th, 2019|Notícies|0 Comentaris\nDissabte passat vam actuar per primer cop a la temporada a casa nostra i ho vam fer en una plaça molt especial, la plaça de La Farinera, en una diada que vam crear ara farà dos anys i que ens va servir per recuperar aquesta plaça del barri del nostre local. Actuavem juntament amb els Xiquets del Serrallo, en el que era la primera actuació del seu calendari i vam aprofitar l'ocasió per anar d'estrena.A primera ronda la tècnica no va dubtar-ho i avalant-se de les bones proves fetes al pati d'assaig vam muntar el 2de7, descarregant-lo i apuntant-nos el primer 2 de la temporada. A segona ronda, vam descarregar el 4de7 i a tercera, [...]\nBy xiquetsdereus|2020-06-11T16:55:42+00:00abril 8th, 2019|Diades, Notícies|0 Comentaris\nEls Xiquets començem!\nDimarts passat, a les 9 de la nit es va celebrar la tercera assemblea d'inici de temporada per tal de decidir qui encapçalaria el projecte que ha de guiar la colla del Baix Camp durant els pròxims dos anys. Finalment, per 102 vots a favor, un en contra i una abstenció, Maria Alegret i Eduard Valls formaràn un tàndem tècnic que dirigirà la colla durant les pròximes dues temporades. Encapçalant l'apartat de Junta, Eva Oliva és la nova presidenta i per primer cop en la historia de la colla, dues dones ocuparan dos dels càrrecs més importants dins d'una colla castellera. Dimarts passat, a les 9 de la nit es [...]\nBy xiquetsdereus|2020-03-29T17:14:58+00:00març 14th, 2019|Notícies|0 Comentaris


Comitè Empresa TV3: de juny 2017\nFem un breu repàs de les assignatures pendents:\nContracte Programa i pressupost\nLa consellera de la presidència, Neus Munté, va anunciar que aquest mes de juny hi hauria un nou contracte programa (2017-2020) per a la CCMA i, de moment, el tràmit d’aprovació no ha finalitzat. D’aquest contracte programa en depèn la recuperació i l’estabilitat del finançament pels pròxims anys.\nEl Consell de la CCMA va dir que a finals de juny hi hauria un pla estratègic que a hores d’ara no s’ha fet públic. Els encarregats de fer el pla van dir que convocarien els comitès per parlar del nou Marc Estratègic, però no hi ha hagut cap més contacte.\nLa ponència parlamentària de la nova llei de la CCMA, que havia d'acabar les tasques aquesta setmana, d'acord amb la moció que va fixar com a límit el primer semestre, continuarà amb dues sessions el mes de juliol, però no està assegurat que acabi la feina abans de vacances. Recordeu que el principal punt de les propostes és el canvi en el sistema de governança, de manera que l'elecció del Consell de Govern sigui per una majoria qualificada de 2/3..\nRenovació del Consell de govern de la CCMA i compliment de les mocions del Parlament\nEl Parlament va aprovar en la mateixa moció que el juny també acabava el termini per dur a terme el recanvi de tres consellers, previst per la Llei de la Corpo, però l’actual Consell no té intenció de renovar-se. La presidenta del Parlament, Carme Forcadell, ha reclamat a la vicepresidenta de la CCMA, Núria Llorach, que notifiqui quins són els consellers que deixen el càrrec, però aquesta instància tampoc obté resultats. El Consell s’ha atrinxerat i al·lega que s’hauria de fer un sorteig intern per triar quins són els consellers que han de deixar el càrrec, un sistema que només s'utilitza quan tots els consellers són nomenats en el mateix moment, i que no és el cas. I tampoc no té cap intenció d’acatar la moció parlamentària que va reclamar la dimissió de Núria Llorach i la reprovació del nomenament del director Vicent Sanchis.\nEn resum, l’acció parlamentària i institucional en relació a la CCMA no fructifica i mentrestant el Consell de la CCMA es rifa el Parlament.\nRETORN DEL RAV\nEn la nòmina d’aquest mes cobrarem la meitat de la part del 5% del sou anual corresponent al descompte del RAV del 2014, tal com es va acordar en la negociació del conveni. En la nòmina de desembre cobrarem l’altra meitat.\nAquest mes es descomptarà de la nòmina la quantitat de 18 euros corresponent a la quota d’ajut pel funcionament del Comitè d'empresa a tots els treballadors que tenen autoritzat aquest descompte.\nA les avaluacions de riscos laborals que s’estan fent a TVC destaca la problemàtica de l'organització del treball en departaments amb col·lectius planificats a torns i amb horari flexible.\nDe les dades objectives que han facilitat als delegats de prevenció, observem que hi ha un increment d’absentisme des del 2015 que sempre ha estat per sobre del 3%, exceptuant el mes d’agost, i que al 2017 estem al 5’1%. S’entén per absentisme les baixes per accidents laborals, accidents no laborals, malaltia comuna, maternitat/paternitat i recaiguda de malaltia. Aquest increment de baixes entenem que està relacionat amb la pressió constant de feina que recau cada cop més sobre menys plantilla. També hi ha un increment d’accidents "in itinere", és a dir durant el trasllat anant i tornant de casa a la feina, i per això s’està treballant per fer jornades obertes de conducció segura de vehicles.\nPublicat per Comitè Empresa TV3 a 14:51


espai públic – L'Informatiu\nEscales amb volta a la catalana Estudi d’una escala tipus de qualsevol edifici d’habitatges de principis de segle XX\n31 d'octubre de 2018 per Josep Baquer Sistach\nEstudi d’una escala tipus de qualsevol edifici d’habitatges de principis de segle XX i proposta de protocol d’actuació enfront de possibles patologies detectades a les voltes a la catalana de les escales.\nBellvitge celebra 50 anys d’història Els habitants de Bellvitge s'hi identifiquen a causa de la seva lluita per fer-lo seu\n16 de juliol de 2018 per Josep Olivé\nBellvitge i Montbau són els dos únics barris que han celebrat amb actes importants els seus 50 anys d’història. Els dos comparteixen algunes característiques, però es diferencien en la majoria d’elles, a pesar de ser, els dos, polígons d’habitatges concebuts a final dels anys 50.\nAmpliació de la Facultat de Dret Un vel blanc i radiant\n23 de maig de 2018 per Elisabet M.Serra i Anna Moreno\nEl novembre de 2016 culminaren les obres d’ampliació de la Facultat de Dret de la Universitat de Barcelona. La llum és la gran protagonista de l’edifici i l’element més singular d’aquesta ampliació és el voladís del bloc de l’accés principal.\nCentre d’Atenció Primària de Vilafranca del Penedès\n2 de maig de 2018 per Josep Olivé i Anna Moreno\nL’edifici que presentem és un centre d’atenció primària ubicat en el límit del nucli urbà de Vilafranca, proper a l’Hospital Comarcal de l’Alt Penedès. Però no és un edifici qualsevol, es tracta d’un edifici únic i personal que s’afegeix a la majoria d’excel·lents edificis sanitaris bastits per la Generalitat en tot el territori català.\nPaisatges urbans sobre rodes Els skateparks, un nou espai dins les ciutats\n19 de febrer de 2018 per Cristina Arribas\nEls skateparks van néixer a finals dels anys 50 a les platges de Califòrnia, com a alternativa dels surfistes en els dies sense onades. Es convertiren doncs, en skatesurfistes de ciment. El primer canvi important fou quan l’skate sortí dels skateparks i la mateixa ciutat es convertí en escenari. Les darreres versions d’aquests parcs pretenen convertir-se en un espai esportiu, una plaça i un parc, tot al mateix temps.\nLa connexió del tramvia per la Diagonal Quins són els beneficis ambientals, de mobilitat i accessibilitat per a la ciutat?\n11 de desembre de 2017 per Maite Baratech i Cristina Arribas\nLa connexió de les dues línies actuals del tramvia de Barcelona, el TramBaix i el de la Diagonal, és un projecte que ha generat rius de tinta i és motiu d’enfrontaments dins (i fora) l’Ajuntament de Barcelona i l’Àrea Metropolitana. A més de contribuir a millorar la mobilitat de la ciutat, amb el tramvia es pot reduir la contaminació i aprofitar les tecnologies més modernes.


IB3 | ZOOM: Viure amb barreres\nDimarts 14 a les 21.40\tZOOMViure amb barreres\nAnar pel carrer es pot convertir en una veritable cursa d’obstacles. Qualsevol persona amb un carret de compra o amb un cotxet patirà les conseqüències d’una pavimentació deficient o d’unes voravies en mal estat. És la situació amb què conviuen diàriament les persones amb mobilitat reduïda que, a l’hora de sortir al carrer i travessar qualsevol poble o ciutat de les Balears, s’enfronten a una aventura perillosa.\nAquesta setmana, a Zoom, revisarem les barreres arquitectòniques de les Illes Balears i acompanyarem quatre persones amb mobilitat reduïda a Ciutadella, Inca i Sant Francesc. Tot, per escoltar les seves reivindicacions i veure com afronten cadascuna de les dificultats arquitectòniques en el seu dia a dia.\nAixí també, amb en Guillem, que va amb cadira de rodes, comprovarem l’accessibilitat del transport públic; amb na Vanessa i n’Óscar sotmetrem a examen les voravies de Ciutadella i, amb n’Angélica, accedirem al vaixell que ens transporta de Formentera a Eivisssa.\nNo obstant això, posarem damunt taula la feina de les institucions per veure quines passes es fan per eliminar les barreres arquitectòniques, perquè aquesta no sigui tan sols una qüestió de solidaritat sinó un problema de tots.\nZoom s’emetrà aquest dimarts 14 de febrer a les 21.40h, amb la presentació de temes socials, humans, econòmics i mediambientals que preocupen i afecten la nostra societat, abordant-los en profunditat i amb el màxim rigor periodístic.


Convocada Mesa Sectorial per a dimecres 11 de març de 2020 : Criteris per gestionar la borsa de treball de personal docent per al curs 2019-2020\nConvocada Mesa Tècnica d'Ensenyaments Artístics per dimecres 11 de març de 2020\nDOGC: RESOLUCIÓ EDU/576/2020, de 28 de febrer, per la qual s'aproven les normes de preinscripció i matrícula d'alumnes als centres del Servei d'Educació de Catalunya i altres centres educatius, en els diversos ensenyaments sostinguts amb fons públics, per al curs 2020-2021.\nDOGC: RESOLUCIÓ EDU/523/2020, de 24 de febrer, per la qual s’aproven les bases generals per a la participació en programes d’innovació pedagògica.\nEina Sindical 501 Secretaria de la Dona\nPropostes didàctiques de STEs per al 8 de març 2020\nDOGC: RESOLUCIÓ EDU/514/2020, de 26 de febrer, per la qual s'aprova la llista provisional d'aspirants admesos i exclosos a la convocatòria de concurs oposició per a l'ingrés i accés a la funció pública docent.\nDOGC: RESOLUCIÓ EDU/484/2020, de 24 de febrer, per la qual es convoquen les proves d'accés de caràcter general als ensenyaments esportius que condueixen a l'obtenció de les titulacions oficials de tècnic/a esportiu/iva i tècnic/a superior esportiu/iva i a les formacions esportives de nivells 1 i 3, corresponents a l'any 2020, d'Era Val d'Aran.\nDOGC: RESOLUCIÓ EDU/461/2020, de 18 de febrer, per la qual s'obre el procediment d’autorització i el de comunicació per impartir programes de formació i inserció en el curs 2020-2021.\nUSTEC·STEs (IAC) Retribucions 2020. Es manté la pèrdua de poder adquisitiu!\nUSTEC·STEs (IAC) La Junta de Personal Docent no Universitari de Terres de l'Ebre ha lliurat al Conseller Bargalló un manifest, demanant la reversió de les retallades a Educació i el restabliment de les condicions laborals sostretes al professorat. Veure fotos\nDOGC: RESOLUCIÓ EDU/449/2020, de 14 de febrer, sobre la composició dels equips d'assessorament i orientació psicopedagògics.\nDOGC: RESOLUCIÓ EDU/445/2020, de 18 de febrer, per la qual s'implanta el primer cicle de l’educació infantil en escoles rurals.\nLa Plataforma d’Interines TEEI de Catalunya convoca una concentració dilluns 24 de febrer a les 11’30h a la Pl. Sant Jaume\nEns aixequem de la mesa tècnica d'FP!\nVeure les fotos de la concentració davant del Departament d'Educació\nDOGC: RESOLUCIÓ EDU/385/2020, de 12 de febrer, per la qual es modifica la Resolució EDU/165/2020, de 27 de gener, per la qual es convoquen proves d’accés als cicles formatius de formació professional i als cicles formatius d’arts plàstiques i disseny, les proves de caràcter general d’ensenyaments esportius i les proves d’accés a les formacions esportives de nivell 1 i de nivell 3, corresponents a l’any 2020.\nDOGC: RESOLUCIÓ EDU/356/2020, de 10 de febrer, de convocatòria de les proves específiques d'accés als ensenyaments professionals de música i de dansa per al curs 2020-2021.\nVOT PARTICULAR D’USTEC·STEs (IAC) SOBRE EL DECRET DE L’OFERTA EDUCATIVA I PROCEDIMENT D’ADMISSIÓ EN ELS CENTRES DEL SERVEI EDUCATIU DE CATALUNYA\nDOGC: ORDRE EDU/13/2020, d'11 de febrer, per la qual es dona publicitat a la convocatòria corresponent a l'any 2020 del programa Erasmus+ i s'informa de les especificitats derivades de la participació dels centres de Catalunya en aquest programa.\nTrobada amb LAB Hezkuntza per intercanviar experiències i per defensar l'educació pública i de qualitat.\nLABeko Hezkuntzako kideekin izandako lan topaketa, esperientziak eta kalitatezko hezkuntza publikoaren aldeko borroka partekatzeko.\nDOGC: RESOLUCIÓ EDU/294/2020, de 7 de febrer, per la qual es dona publicitat al Conveni de col·laboració entre l'Administració de la Generalitat de Catalunya, mitjançant el Departament d'Educació, i l'Àrea Metropolitana de Barcelona relatiu a la delegació de competències quant a la gestió del servei escolar de transport i del servei escolar de menjador.\nOposicions 2020: Publicats els exemples de supòsits pràctics (cos de professors d'ensenyament secundari)\nSessió de treball amb STEILA per compartir experiències i solidaritat en la lluita per una educació pública i de qualitat\nSteilas-ekin izandako lan-saioak, esperientziak partekatzeko eta kalitatezko hezkuntza publikoaren aldeko borrokan bidelagun.\nInscripció per als assessoraments: oposicions 2020 (tots els grups estan tancats)\nPer tal d'assessorar a les persones que s'hi vulguin presentar hem preparat unes sessions d'assessorament arreu del territori, prioritzant les persones afiliades.Si estàs interessat/ada en participar en aquests assessoraments, pots preinscriure't omplint aquesta butlleta. Una vegada feta la preinscripció a l'aplicació, rebràs un correu amb més informació.\nDOGC:RESOLUCIÓ EDU/196/2020, de 28 de gener, d'assignació de destinació definitiva de funcionaris docents.\nNova Ordenació Curricular d'FP: Comunicat sobre la propera Mesa Tècnica Professional del dia 13 de febrer\nOPOSICIONS 2020: tota la informació\nNúmero de visites avui: 2195


Al centre de Barcelona al costat de la Plaça de Catalunya i Fira de Barcelona\nMagnífica situació a l'Eixample de Barcelona, pròxim als principals punts d'interès de la ciutat.\nAmb 80 apartaments de 35 m², l'Atenea Calàbria presenta el seu nou equipament en un sol ambient, distribuït en dormitori, saló, bany i cuina totalment equipada, idonis per a curtes i llargues estades.\nAtractiu i cuidat esmorzar amb una gran varietat de suggeridors productes per a iniciar el matí de manera saludable.\nDisposa de pàrquing en el mateix edifici i Wifi gratuït en totes les habitacions, sala de reunions i zones comunes.\nEls apartaments Calàbria ofereixen una magnifica situació a l'Eixample de Barcelona, pròxim als principals punts d'interès de la ciutat: Plaza de Catalunya i Fira de Barcelona, disposa d'excel·lents comunicacions i accés a les principals vies de comunicació.\nEn tan sols 5 minuts el metre li deixarà en la Plaça Catalunya. En els voltants trobarà Plaça Espanya, les Fonts Màgiques de Montjuïc dotades amb l'última tecnologia per a representar en si mateixa un espectacle de música i acolorides formes. El mercat de Sant Antoni o el de la Boquería són dos punts clau per a entendre la gastronomia mediterrània, i també queden a un pas dels apartaments Calàbria.\nL'Atenea Calàbria compta amb una sala de reunions amb il·luminació natural i diferents possibilitats de muntatges adequats a cada necessitat perquè la seva reunió de treball sigui un èxit.\nAmb més de 30 m2 totalment equipats.\nSaló, dormitori, cuina i bany.\nComenceu el dia amb un gran esmorzar a l'Atenea Calàbria Apartaments, ara podrà gaudir de la nostra pastisseria feta a casa !!\nConfort a les zones comuns\nVisita l'Atenea Calàbria Apartaments\nCalefacció i A Condicionat\nGaudeix de la millor manera de començar la jornada amb l’esmorzar bufet preparat amb productes de proximitat saludables i amb la major varietat.\nUna nova manera de viatjar en família aprofitant els nostres espaiosos apartaments amb capacitat fins a quatre persones: ideals per a les teves escapades familiars o vacances a Barcelona.\nAmb una ubicació immillorable, l'Atenea Calàbria està a uns minuts del caminant centre de la ciutat de Barcelona, molt ben comunicat amb transport públic perquè puguis tenir-ho tot a mà.


Novembre de carretera amb Sopa de Cabra | Enderrock.cat\nNovembre de carretera amb Sopa de Cabra\nLa revista inclou un disc recopilatori de rúmbia vallesana, 'Monstres of rúmbia'\nEnderrock.cat | 03/11/2015 a les 07:00h\nEl retorn de Sopa de Cabra encapçala la revista Enderrock (ja disponible en format digital a iQuiosc) que arriba aquest novembre amb el nou disseny que va presentar el mes anterior; un retrat renovat d'un grup mític que després de 15 anys de silenci discogràfic irromp per ser benvingut de nou a una escena musical més viva i plural que mai. Si fem carretera, la fusió de la rumba catalana i la rúmbia llatina ens porta fins a la rúmbia vallesana. Els seus propulsors, Carles Belda i Joan Garriga, sense deixar anar l'acordió, dibuixen un espectacle propi que reivindica la música popular amb denominació d'origen. Monstres of rúmbia (EDR Discos, 2015) és un repàs de les cançons més destacades del gènere, que també han recollit a l'àlbum recopilatori homònim que s'encarta amb la revista. A la nova secció d'opinadors s'hi estrenen Joan Enric Barceló (Els Amics de les Arts) i el periodista i escriptor Jordi Nopca.\nPortada de la revista Enderrock 242. Imatge de la portada: Noemí Elías\nEstàndards del rock català i amb cançons que han marcat una època, Sopa de Cabra són fonamentals per entendre la història recent de la música catalana. La banda liderada per Gerard Quintana i Josep Thió fa girar el cicle vital presentant la primera novetat discrogràfica després de 15 anys de silenci, Cercles (RGB Suports, 2015). El disc està compost de deu cançons impressionistes de pop i folk amb una acurada producció sonora que defuig el rock'n'roll més immediat. A la revista descobrim quines són les noves sendes de Sopa en una entrevista en profunditat als membres del grup i signada pel periodista Roger Palà.\nL'actualitat més recent ve encapçalada per la culminació de la gira d'Els Amics de les Arts, la victòria de Roba Estesa al Concurs Sons, les estrenes discogràfiques de Pantaleó, Egon Soda, Tram's i El Pezpsiquiatra i les novetats que arriben des del País Valencià amb Òscar Briz, Vicent-T, Subversa, Zoo i Entreparèntesi. A més, Ivette Nadal ha enregistrat Tornar a mare (RHRN, 2015), on transmet l'actitud i la força amb què ha superat els embats de l'anorèxia. La foto del mes està dedicada als concerts que els irlandesos U2 van oferir a Barcelona a principi d'octubre.\nTambé parlem amb dos monstres de l'acordió. Carles Belda i Joan Garriga són els propulsors de la rúmbia, un estil i una actitud que reivindica una música popular amb denominació d'origen. Juntament amb músics de diverses generacions presenten el disc i l'espectacle Monstres of rúmbia (EDR Discos, 2015). L'àlbum recull un recorregut d'acordions i guitarres al llarg de dues dècades, des de Dusminguet i Pomada fins a Tetuà, Batak i Víctor Pedrol. El recull de cançons s'encarta amb la revista de novembre i inclou un tema inèdit.\nAquest mes s'estrenen a la secció 'Acords i Desacords' un dels quatre membres de Els Amics de les Arts, Joan Enric Barceló, i el periodista i escriptor Jordi Nopca. I a les pàgines finals Oriol Rodríguez repassa la història del rock català en el segon capítol de la crònica històrica 'La nit dels anys'.\nEnguany es compleixen 40 anys de la mort de Franco, i per això plantegem un reportatge amb la història de 10 cançons de la música popular en català per explicar què era i com funcionava de manera implacable la censura del Règim franquista. Cançons tan conegudes com "L'estaca" de Lluís Llach, "El burro i l'àguila" de Pi de la Serra i "Conillet de vellut" de Joan Manel Serrat van ser algunes de les damnificades.\nLa secció fotogràfica repassa l'últim concert de Standstill, un comiat a la sala Apolo que ha deixat colpida l'escena del pop en català. Comparteix secció amb instantànies de la gran festa d'Els Catarres a l'escenari Mediterràniament durant les festes de la Mercè i la inauguració de la nova temporada del Born de Cançons amb Cris Juanico. A més, Xavier Mercadé també retrata del solemne homenatge musical a Lluís Companys que es va dur a terme al Born Centre Cultural la vigília del 75è aniversari del seu afusellament.


Nitzavim: la Torà al cor – Nova Escola Catalana\nNitzavim: la Torà al cor\n27 de setembre de 2019 27 de setembre de 2019 by Nova Escola CatalanaNo Comments\nMolt sovint, quan mirem la Torà en conjunt, o la llista de mitsvot, o les prohibicions de Xabat, veiem una pila de volums de llibres, o una llista inacabable o un compendi inabastable. Aquesta sensació que podem sentir, no la tenim en exclusiva:\nDoncs la instrucció aquesta que Jo us ordeno a vosaltres avui no està amagada de tu ni t’és distant. No està als cels per dir “Qui haurà de pujar per nosaltres al cel i la prengui per nosaltres i ens la faci entendre, i la complim?”. Ni està més enllà del mar per dir “qui haurà de passar per nosaltres a l’altra banda del mar i la prengui per nosaltres, i ens la faci entendre, i la complim?”. Doncs aquesta cosa t’és molt propera: està a la teva boca i al teu cor, per complir-la.\nMoisès ben Nakhman, com sempre, ho aclareix.\nMolt sovint, “aquest manament” o “aquesta instrucció”, es refereix a tota la Torà en complet, com s’indica a Devarim 8:1, “i hauràs d’observar tota la instrucció que Jo t’ordeno avui”. Però en aquest cas, “aquest manament” es refereix al penediment i la teixuvà, el “retorn”. Perquè abans, al mateix capítol 30:1-2, els versets “i retornareu en els vostres cors” i “i retornaràs al Senyor el teu Déu” proven que la “instrucció” de retornar [fer teixuvà] és, en efecte, un manament [o una mitsvà].\nI per què es diu així? Doncs perquè si estem “en mans de les nacions”, com efectivament ho estàvem fins fa no gaires anys, “sereu capaços de retornar a Déu i a tot el que Jo [Déu] us ordeno avui. Perquè això no és una cosa esotèrica ni llunyana, sinó molt propera per tal que la puguis fer arreu i a cada moment”. I aquest és el significat de “a la teva boca i al teu cor” (verset 14): que cal “confessar”, o reconèixer com es fa al vidui, les transgressions pròpies i la dels nostres avantpassats, de viva veu, i retornar –en els nostres cors– a Déu i rebre la Torà avui. I fer això a cada generació, com diu al verset 30:2: “i retornareu al Senyor el vostre Déu, vosaltres i els vostres fills obeireu aquest manament amb tot el vostre cor i la vostra ànima” (R. M. ben Nachman, Commentary to the Torah: Devarim, traduït i comentat per Charles b Chavel).\nFer teixuvà, com explica el Ramban, no és una cosa esotèrica ni complicada. Bàsicament és examinar el nostre comportament, comparar-lo amb el que se suposa que hauríem de fer i, quan ens trobem en una situació igual, fer allò que és just i bo. I fer-ho amb el cor, que no només implica sinceritat, sinó que també implica comprensió, com diu el Rambam al seu “Guia de perplexes“; i com afegeix Ibn Ezra comentant el verset 14: “doncs totes les mitsvot tenen la seva arrel essencial en el cor de la persona”.\nFer teixuvà implica comprendre allò que fem malament, per què ho fem malament i com es pot corregir. “Desfeu-vos de totes les transgressions […] i feu per vosaltres un cor nou i un esperit [rúakh, que també pot traduir-se en coratge!]” (Ezequiel 18:31). I fer teixuvà també és, segons Minkhà Belulà, l’acceptació de la Torà per complet.\nUn cor nou, una comprensió nova. Una comprensió que ens mostri que tot això no és una pila de literatura impenetrable i inabastable, i que malgrat que a voltes no sigui fàcil, no és impossible.\nXabat xalom, veXanà Tovà uMetukà. Que tinguem un 5780 ple de Torà!\nTorah, Tornant de Liornamitsvot, nitsavim, teixuvà, Torà


El PSPV condemna la pintada apareguda a la seua seu contra la decisió de treure del ‘Valle de los Caídos’ les restes de Franco - Diari Millars, informació local en valencià.\nEl PSPV condemna la pintada apareguda a la seua seu contra la decisió de treure del ‘Valle de los Caídos’ les restes de Franco\nLa secretària d’organització del PSPV-PSOE a la província de Castelló, Estíbaliz Pérez, condemna “de forma rotunda” l’atac que “els nostàlgics del franquisme” han perpetrat durant la passada matinada contra la seu del partit a la ciutat de Castelló.\nEs tracta d’un atac que “òbviament està relacionat amb la decisió del President Sánchez de traure les restes del dictador Franco del Valle de los Caídos”.\nPer a Pérez, “és trist que més de 40 anys després de la mort del dictador, continue havent-hi gent capaç de reproduir símbols trasnuitats com el del <>, que durant 4 dècades van servir de coartada per a cometre milers i milers d’assassinats i per a violentar sistemàticament els drets humans de la població”.\nAfegeix que “els socialistes de Castelló recolzem la decisió del President Sánchez de posar punt i final aquest mateix estiu a l’anacronisme que suposa la presència del dictador en aquest lloc, que recordem, va ser construït en règim d’esclavitud pels perdedors d’una guerra que es va iniciar pel colp d’estat que es va donar el 18 de juliol de 1936, contra el legítim Govern de la II República”.\nPost més nousTroben més de 15.000 pastilles d’èxtasis a Sagunt\nPost més vellsNNGG lamenta que PSOE i Compromís dificulten la formació amb un encariment en les Escoles d’Idiomes


La Unió Esportiva Olot derrota l'Ascó a domicili (1-3) i comença la lliga amb bon peu - Olot TelevisióOlot Televisió\nRedacció - Ascó / Olot - Publicat a les 12:34h\nLa Unió Esportiva Olot no podia començar millor en el seu retorn a la Tercera Divisió. L’equip de Ramon Maria Calderé va derrotar l’Ascó gràcies a una gran primera meitat i al seu golejador Marc Mas, que va fer un doblet i va encarrilar el partit de cara al segon temps. El resultat final va ser d’un gol a tres.\nDifícil començar millor del que ho ha fet l’Olot en l’inici de la seva particular reconquesta de la Tercera Divisió. Davant d’un Ascó que aspira a tot dirigit per l’ex de l’Olot Santi Castillejo, l’equip de Ramon Maria Calderé va fer una gran primera meitat, i després de varies aproximacions, el golejador Marc Mas va mostrar el seu olfacte rematant al fons de la xarxa una passada des de l’extrem. Podria haver ampliat l’avantatge l’Olot si no hagués estat per la inspiració del porter dels de la Ribera d’Ebre, tot i que finalment l’estratègia va decidir, i en una jugada magistral, Marc Mas va afusellar la porteria de Sergio i va signar un doblet que deixava coll avall la segona meitat.\nEls locals van recuperar terreny a la represa, i el gol de Jordi Martí a set minuts del final, en una jugada on sembla que hi ha falta sobre August, va posar en problemes als garrotxins en el tram final.\nAra bé, el juvenil Alfredo va aparèixer per posar el tercer i definitiu gol al marcador i d’aquesta manera l’equip no va desaprofitar la seva gran primera meitat.\nEls primera tres punts de la temporada volen des d’Ascó fins a Olot, en un inici prometedor de l’equip en la present temporada.


Les companyies associades a Ciatre i la Gene... - Govern.cat\nquery_builder 5 març 2003 11:18\nLes companyies associades a Ciatre i la Generalitat portaran el teatre català arreu del món\nCatalan Theatre Worldwide està finançat per l'ICIC\nCiatre, l’Associació de Companyies de Teatre Professional de Catalunya, ha presentat avui el projecte CIATRE, Catalan Theatre Worldwide, que té com a objectiu donar a conèixer la creativitat i els productes de les companyies de teatre professional de Catalunya arreu del món. El projecte compta amb el finançament de la Generalitat, per mitjà de l’Institut Català de les Indústries Culturals (ICIC), així com de la Societat General d’Autors i Editors (SGAE).\nCIATRE, Catalan Theatre Worldwide ha estat presentat avui en roda de premsa, al Palau Robert de Barcelona, amb la participació del conseller de Cultura, Jordi Vilajoana; el director de l’ICIC, Jordi Penas; el delegat de la SGAE a Catalunya, Ramon Muntaner i la presidenta de Ciatre, Anna Rosa Cisquella. També hi han estat presents representants de les companyies membres de Ciatre, que són les dinou següents: Comediants, La Cubana, Dagoll Dagom, L’Estaquirot Teatre, La Fura dels Baus, Els Joglars, Los Excéntricos, Kràmpack, Marcel Gros, Companyia Martí-Atanasiu, Pepe Rubianes, Poca Conya, Sèmola Teatre, Sarruga Produccions, T de teatre, Teatre de Guerrilla, Toni Albà, Tricicle i Vol ras.\nEl Departament de Cultura, a través de l’ICIC, ha aportat 150.000 euros (gairebé 25 milions de pessetes) al finançament del projecte i l’SGAE, 30.000 euros (uns cinc milions de pessetes). Els 180.000 euros configuren el pressupost del projecte per a un període de dos anys.\nEl suport de l’ICIC al projecte respon a una de les indicacions del Llibre Blanc de les Indústries Culturals de Catalunya, presentat pel Govern català el passat desembre, que recomana “potenciar la presència a l’exterior de les propostes, produccions i professionals de l’escena catalana, aprofitant la tradició i prestigi acumulat, així com el paper capdavanter d’algunes companyies”.\nCIATRE, Catalan Theatre Worldwide, que tindrà la seva seu a Barcelona, neix per donar resposta a un dels principals objectius de l’associació: fer sentir la veu del teatre català arreu del món, utilitzant la força de la creativitat i el poder de la imaginació, amb l’objectiu d’establir un flux de venda, compra i intercanvi de producció i creativitat teatral de les companyies catalanes amb la resta del món. Els productes que ofereix són: creativitat; guionatge i autoria; producció d’espectacles; produccions audiovisuals (creativitat teatral a la televisió i al cinema); gestió d’esdeveniments lúdico-culturals; escenografia; promoció internacional d’artistes catalans; introducció d’artistes estrangers a Catalunya, i noves tecnologies aplicades al teatre.\nEl projecte es donarà a conèixer per mitjà de material divulgatiu en sis idiomes (català, castellà, anglès, alemany, francès i italià); comunicació internacional; la creació d’una pàgina web sobre el projecte i les companyies que integren Ciatre; la producció d’un DVD amb imatges de les principals produccions; una campanya de telemàrqueting a les principals sales de teatre i festivals internacionals, i per mitjà de la presència en aquests festivals i sales.\nL’associació Ciatre va ser creada l’any 1996 amb la finalitat d’enfortir i preservar un estil independent i privat de creació, gestió i difusió d’espectacles teatrals. Les companyies associades, algunes de les quals porten més de vint anys d’història amb milions d’espectadors a tot el món, són creadores, productores i distribuïdores dels seus propis espectacles.


Xavier Prat. Y en otra ciudad también amanece - Catàlegs d´artistes - Publicacions - Botiga - Fundació Vila Casas\nAquest catàleg inclou imatges de les obres que formen part de l’exposició “Y en otra ciudad también amanece” de l’artista Xavier Prat celebrada al Museu Can Framis l’any 2017. També inclou textos de persones destacades dins l’àmbit de l’art contemporani. Es tracta, doncs, d’un catàleg d’art contemporani que recorda l’exposició esmentada i que permet gaudir-la de nou des de casa.\nAny de publicació: 2017.\nArtistes: Xavier Prat.\nIdioma: català amb traduccions en castellà i anglès incloses dins el mateix catàleg.\nXavier Prat (Miraflores, Lima, 1957 - Barcelona 2007) va ser un artista català nascut al Perú amb una fructífera trajectòria artística, fins ara molt poc coneguda, que fixà l’atenció en la ciutat de Barcelona dels anys 80. El port o la vida nocturna de la ciutat són alguns dels temes que representa juntament amb escenes relacionades amb la vida domèstica.\nLa mostra “Y en otra ciudad también amanece” comissariada per Sergio Vila-Sanjuán reuneix una selecció de 50 obres, entre pintures i dibuixos, que recullen plantejaments surrealistes, figures monocromes en escenaris marítims o escenes d’amor en paisatges urbans carregats d’irrealitat i de llegenda.


9 motius per tenir una llum de sal de l'Himàlaia a casa | Adolescents.cat\n9 motius per tenir una llum de sal de l'Himàlaia a casa\nTenir una llum de sal de l'Himàlaia a casa pot tenir diversos aventatges. S'ha demostrat que neteja i purifica l'ambient de manera natural i que té molts beneficis per a la salut. Un article publicat a De mi casa al mundo explica quins són aquests beneficis:\nAquesta llum és capaç d'"eliminar" la pols, el pol·len, el fum del tabac i altres contaminants que es poden trobar a l'aire. Això és possible gràcies a la higrometria, que atrau les molècules d'aigua que hi ha a l'ambient i les absorbeix, així com diverses partícules estranyes que es poden trobar a l'habitació i que quedaran atrapades a la sal.\n2.Redueix les al·lèrgies i els símptomes d'asma\nElimina partícules microscòpiques com la pols, els fongs i similars. D'aquesta manera aconsegueix reduir els símptomes de les al·lèrgies i de l’asma.\n3.Protegeix els pulmons\nÉs capaç d'absorbir ions positius i expulsar ions negatius, que són aquells que es troben a la natura i que ens ajuden a mantenir els nostres pulmons protegits. Els ions positius no són bons per la salut i solen ser generats per aparells electrònics. Així doncs, les llums de sal ajuden a filtrar l'aire de manera més eficient.\nEls ions negatius ens revitalitzen, ja que com explica l'expert Pierce J. Howard, augmenten el flux d'oxigen al cervell amb el resultat de tenir un major estat d'alerta, disminuint la somnolència i aportant més energia mental.\n5.Contrarresta les vibracions electròniques\nL'exposició prolongada a radiacions electromagnètiques que desprenen aparells electrònics com l'ordinador, telèfon mòbil i la tauleta produeix un augment de l'estrès, causa fatiga crònica i redueix la resposta immunològica del cos. Així, els ions negatius que emeten les llums de sal ajuden a contrarestar d'aquestes radiacions.\n6.Ajuda a dormir millor\nL'exposició a ions positius a l'aire afecta la qualitat del son. Per això aquestes llums milloren el son gràcies a l'expulsió de ions negatius.\n7.Millora l'estat d'ànim i la concentració\nEls ions negatius milloren el subministrament de sang i oxigen al cervell proporcionant un augment en l'alliberació de serotonina, el neurotransmissor que ens fa sentir més feliços. Això afecta l'estat d'ànim i pot ajudar-nos a relaxar-nos i a descansar alhora que també millora la nostra concentració.\n8.Redueix l'electricitat estàtica a l'aire\nTambé ajuda a neutralitzar les partícules ionitzades de l'aire que causen l'electricitat estàtica, que tot i que no és perjudicial per a la salut pot arribar a ser molt molest.\n9.Són una font de llum respectuosa amb el medi ambient\nSón naturals i utilitzen bombetes que consumeixen poca energia.\nmillor una de cardona :)\nPer Anònim el 8 de gener de 2021 a les 11:58\nno no no... millor una de cardona ehhhh producte de catalunya sempre hahaha :)


Apartment Chalet Chardon Tignes França - Ofertes d'hotels amb els MILLORS DESCOMPTES EN LÍNIA\nLa Combe Folle Building, Rue de la Poste, Bec Rouge, Tignes Le Lac, Tignes, França, 73320 - Veure al mapa\nMés informació sobre Apartment Chalet Chardon\nAl visitar Tignes, vosté es sentirà com a casa a Apartment Chalet Chardon, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Chalet Chardon, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, habitació familiar, ascensor, àrea de TV/saló compartit són només algunes de les comoditats que fan que Apartment Chalet Chardon sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara calefacció, balcó/terrassa, videojocs a l'habitació, aparell de televisió, aparell de televisió LCD/pantalla de plasma per satisfer els clients més exigents. L'hotel ofereix moltes oportunitats d'oci úniques, com bany, camp de golf (a 3 km), esquí, billar. Descobreixi una encantadora mescla de servei profesional i ampla gama de característiques a Apartment Chalet Chardon.


Actualitzat 16/02/2021 17:51\nEls Mossos d'Esquadra investiguen un nou assalt violent relacionat amb el tràfic de drogues, concretament de marihuana, en una casa ocupada a Corbera de Llobregat (Baix Llobregat).\nAquest nou cas va ser comunicat a la policia catalana el mateix dia que a no gaire distància, a Sant Feliu de Llobregat, els Mossos d'Esquadra van detenir set persones també per un enfrontament armat per intentar robar-se marihuana entre dues bandes rivals.\nEn el cas de Corbera de Llobregat va ser a primera hora d'aquest dilluns, quan passaven pocs minuts de les sis, que la Policia Local va rebre l'avís que un grup de persones van accedir a la casa del número 48 del carrer 9 de la urbanització Santa Maria d'Avall i es van enfrontar amb els residents de la casa per emportar-se la droga. Quan la policia va arribar al lloc ja no hi havia ni els jardiners ni tampoc els assaltants.\nAmb la col·laboració dels Mossos d'Esquadra, que va rebre l'avís per part de les patrulles de la policia municipal, es va accedir a la casa ocupada i s'hi van trobar, segons ha pogut saber ElCaso.cat, un total de 500 plantes de marihuana. Les investigacions se les ha quedat la Unitat d'Investigació de la comissaria de Martorell.\nS'ha precintat el comptador de la finca assaltada la matinada de dilluns / GRS\nDe moment, no s'han pogut identificar ni detenir cap dels responsables de la plantació ni tampoc de l'assalt. La investigació està en marxa i no s'han conegut massa més detalls dels avenços de les diligències.\nArma de foc en l'assalt a Sant Feliu\nEn el narco assalt de Sant Feliu de Llobregat d'ahir a la tarda els Mossos d'Esquadra van detenir set persones -els quatre jardiners i propietaris de la plantació i els tres lladres- i van confiscar una arma de foc.\nLa Policia Local de Sant Feliu va rebre l'avís que en una nau del polígon Masor hi havia unes persones cridant i quan hi van arribar es van trobar que era una plantació de marihuana. Amb l'ajuda dels Mossos d'Esquadra, que van activar també l'helicòpter policial, es van poder detenir també els tres assaltants. Un d'ells va marxar corrents pel sostre i un altre va caure des d'una altura i va quedar ferit al maluc, havent de ser traslladat pel SEM a l'hospital.\nImatge d'arxiu d'una plantació d'interior de marihuana, com la de Sant Feliu de Llobregat / CME\nEls narcotraficants de marihuana, cada cop més violents\nAquests dos incidents violents relacionats amb la marihuana, amb poc temps de distància i en llocs propers, només fa que confirmar un dels problemes que fa temps que posen en relleu els Mossos d'Esquadra.\nLa suma que fa la baixa punibilitat de la marihuana i l'alt rendiment que està generant actualment fa que les màfies es vulguin fer forts en aquest negoci il·lícit. En els darrers anys s'han registrat una desena d'homicidis relacionats amb aquesta droga a Catalunya.\nAgredeix la parella i ataca policies a Manresa: vídeo de la detenció


Guanyem se suma a la vaga mundial pel clima del 27 de setembre - Guanyem Girona\nBy guanyemgirona 21 d'Agost de 2019 No Comments\nLa formació demana que totes les polítiques municipals de Girona es despleguin “tenint en compte criteris mediambientals que assegurin un futur sostenible”\nGuanyem Girona s’adhereix a la vaga mundial pel clima que se celebrarà el proper 27 de setembre “en defensa del futur, d’un planeta viu i d’un món just”. El manifest, firmat per més de 100 entitats, alerta que “s’està a punt d’arribar al punt de no retorn davant el canvi climàtic” i reclama a les administracions que emprenguin “les mesures necessàries per reduir a zero net les emissions de gasos d’efecte hivernacle” i “evitar que la temperatura global s’elevi per sobre d’1,5°.”\nLa regidora Laia Pèlach ha reiterat el compromís en la lluita contra l’emergència climàtica del principal partit a l’oposició a l’Ajuntament de Girona, que el passat ple d’agost ja va presentar una moció “per reclamar mesures urgents per minimitzar els efectes de la crisi ecològica”. La moció, que va ser aprovada per unanimitat, incloïa un plec de mesures per emprendre des del consistori. Pèlach, que ha animat a la ciutadania a sumar-se a la mobilització, ha assenyalat que el canvi climàtic tindrà efectes perniciosos a escala global però que “serà especialment injust per als països pobres i les classes populars malgrat ser els menys responsables del deteriorament del planeta”.\nEn aquest sentit, Guanyem ha celebrat que, més enllà de criteris estrictament ecologistes, la vaga també es convoqui adduint motius com la justícia social i que posi al centre del debat climàtic l’impacte “en el creixement de les desigualtats i l’increment de la pobresa” que hi tenen les grans empreses, els bancs, l’especulació immobiliària, la gentrificació o la turistificació”.\nLa regidora de Guanyem que segueix les polítiques mediambientals ha subratllat que “és necessari repensar el model extractivista i de consum globalitzat” i que cal aprofundir en totes aquelles polítiques que ens acostin cap a una transició energètica que ha qualificat “d’inajornable”. “L’Ajuntament ha d’introduir criteris mediambientals en totes les polítiques que desenvolupi per poder assegurar així un futur sostenible”, ha destacat Pèlach, que també ha advertit que Guanyem Girona vetllarà perquè el govern local compleixi amb els compromisos adquirits en la lluita contra el canvi climàtic, per l’acceleració dels plans municipals ja aprovats i per plantejar mesures més ambicioses, sobretot en l’àmbit de gestió de residus i mobilitat.\nPrevious PostGuanyem demana que es mantingui el nivell de neteja de la ciutat durant els mesos d’estiu\nNext PostGuanyem Girona demana avançar en la pacificació de la ciutat i aposta per potenciar la mobilitat sostenible


eDreams és l'agència de viatges online líder en el sud d'Europa i patrocinadora de Marnaton en els exitosos reptes que organitza. Descobreix la millor i major selecció de vols i hotels, a través d'innovadors motors de cerca. Més de 14 milions de clients ja han reservat amb nosaltres les seves estades en hotels, vols i paquets de vacances. A què esperes?\nClub esportiu col·laborador de Marnaton, on entrenen molts amics. Informació sobre el Club més gran de Barcelona i les seves activitats esportives, situat en una privilegiada primera línia de mar.\nPer obtenir informació sobre la tècnica d'estils en natació, en totes les modalitats, i com millorar-les amb exercicis i entrenaments específics.\nVisita recomanada si necessites més informació sobre aquest esport en qualsevol de les seves variants de competició, ensenyament i perfeccionament o lúdico recreativa. Conté un fòrum de natació.\nConté informació oficial, calendaris de proves així com reglaments i informació sobre els Clubs esportius de Catalunya on es poden practicar alguns dels següents esports vinculats amb la natació: natació, waterpolo, salts, sincronitzada i màsters.\nPer obtenir la màxima informació oficial, a nivell nacional, sobre òrgans técnics de la natació com: l'Escuela Nacional de Entrenadores o el Comité Nacional de Árbitros… clubs, federacions territorials, reglaments, etc.\nDe gran interés per a aquells que es preparin per fer travessies perquè conté bases de dades d'entrenaments per a diferents nivells i alguns específics per a aigües obertes.\nAmb informació sobre entrenaments de natació amb èmfasi en la tècnica de les diverses modalitats o estils.\nWeb amb molta informació sobre programes d'entrenament. Swim.xls: Ritmes de pas cada 25m per a diferents temps en els 1.500m. Entrenaments natació: arxiu word amb entrenaments de natació per participar en travessies i triatló de llarga distància. Entrenament de la tècnica: article per aprendre a reduir la turbulència. Consells per a entrenamients "australians", etc.\nBlog dedicat a publicar notícies i comentaris sobre natació (campeonat del món, jocs olímpics...)\nSi t'agrada l'esport, si estàs enganxat, aquí tens teca per passar una bona estona. SPORTVICIOUS.COM neix a Barcelona l'1 d'octubre de 2010. Per què? Perquè estem pillats, tot el dia parlant del mateix, entrenant, quilometrant, nedant, en bici, pensant en el següent objectiu... Vaja, vici pur i… cada cop fent-la més grossa!.\nAquesta pàgina web publica el calendari nacional de travessies que es fan nedant durant tot l'any ordenades cronològicament. Totes les proves es detallen amb informació d'interés com el lloc, preu i organització, així com la distància i nivell de dificultat de la prova.\nRevista online per a nedadors d'aigües obertes, amb informació actualitzada de travessies, notícies, cròniques i articles d'experts. Tot el material que un *openwater *swimmer pot necessitar per estar ben informat.\n"Cadaqués Radical" Bloc d'indispensable visita i molt recomanable per als amics de Cadaqués, que ens explica les aventures d'Albert, Eric i altres amics d'entrenament com Alejandro (el "torete") o Miguel.\nPàgina de referència per a tots els aficionats que es refereix a la mítica prova de creuar nedant l'estret de Gibraltar. En destaquen dues coses:\n1) el registre històric de tots els nedadors per a la posteritat (com a casualitat jo hi vaig trobar en el llistat a un amic del meu sogre que el va creuar en els anys 50!).\n2) que separa molt bé el registre de les travessies sense vestit de neoprè o amb vestit de neoprè, així com les dobles travessades i la triple travessada de David Meca.\nPàgina web de la marca MAD FORM, reconeguda en el mercat de fisioteràpia professional, així com en l'àmbit de l'esport, pels seus productes i cremes per al massatge i tractaments terapèutics. Per a tot aquell que a més d'entrenar-se vulgui també cuidar-se complementant així les seves sessions esportives.\nRiumar botiga especialista en caiacs amb molts anys de tradició. Situada a Cunit, té una piscina a la mateixa botiga que facilita poder provar els caiacs abans de comprar-los. Gran experiència en cursos, sortides i assessorament en general. En destaca l'assortiment de caiacs Rainbow i l'oferta de caiacs usats.\nVulcano és un Club de Triatló de referència a les Illes Canàries que organitza la ja mítica prova de la travessia de l'estret de la Bocaina entre Lanzarote (Playa Blanca) i Fuerteventura (Corralejo). La travessia són 14 km. que es fan agrupats en 3 grups segons el nivell del nedador fins als últims 3 km, quan es pot deixar el grup. Ja van per la tretzena edició!, que se celebrarà el dissabte 13 d'octubre de 2012.\nWeb creada per Jose Luis Larrosa. Conté informació sobre travessies i webs d'interés. Calendari no oficial de travessies i webs de clubs o federacions que organitzen travessies a Espanya.\nMarnaton és patrocinador de la Sailfish Half Triatló Berga 2012\nCentre de salut format per un equip de fisioterapeutes, osteòpates i preparadors físics llicenciats en ciències de l'activitat física i la salut, que basa la seva metodologia de treball en traslladar el tractament del pacient des de la llitera fins a l'activitat física.


Ontinyent inicia les obres del Pla Edificant amb la retirada d’amiant i millora d’aïllament tèrmic al CEIP Carmelo Ripoll\nÉs una de les obres que executarà l’Ajuntament amb els més de 20 milions d’euros assignats per la Generalitat dins d’aquest pla\nL’Ajuntament d’Ontinyent ha iniciat les obres del Pla Edificant amb la retirada d’amiant i millora de l’aïllament tèrmic del CEIP Carmelo Ripoll. És la primera obra en iniciar-se de totes les que executarà el consistori amb els més de 20 milions d’euros assignats per la Generalitat dins d’aquest pla. El regidor d’Educació, Óscar Borrell, que visitava l’actuació junt al regidor de Territori, Joan Sanchis, i representants del centre i la direcció tècnica de l’obra, destacava la importància de la inversió que va a executar-se des de l’Ajuntament amb els fons autonòmics “que ens permetran adaptar els col·legis, els instituts i el conservatori al segle XXI, el que venia sent una necessitat des de feia ja massa anys”.\nBorrell explicava que al cas concret d’esta actuació, adjudicada per prop de 100.000 euros, “el més destacat és la retirada de l’amiant del gimnàs del centre, un dels pocs espais que quedava amb aquest material als centres educatius de la ciutat”. A més a més s’aprofitarà per substituir les fusteries exteriors de les finestres per altres d’alumini, millorant així les condicions tèrmiques de l’edifici per a la pràctica esportiva a les instal·lacions i obtenint una major eficiència energètica. L’actuació anirà acompanyada de la inversió en nous materials d’equipament, tal com marca el pla Edificant.\nJoan Sanchis posava de relleu que “els més de 20 milions d’euros que van a invertir-se a Ontinyent i anem a executar des de l’Ajuntament ens van a servir també per a generar i mantenir llocs de treball vinculats al sector de la construcció en la ciutat”, i avançava que la previsió és que les obres estiguen acabades a mitjans del mes de setembre, per tal que els i les escolars puguen fer ús de les instal·lacions ja reformades a l’inici del curs 2019/2020. La directora del centre, Eva Mª Llopis, tenia paraules d’agraïment per l’Ajuntament i la Generalitat per fer realitat les obres, tot destacant la importància de les obres tant pel que fa a compliment de la normativa vigent en matèria de seguretat com per la millora de les condicions tèrmiques de les instal·lacions.\nLa rectora de la UV i l'alcalde d'Ontinyent sol·liciten a Renfe incrementar els horaris i la qualitat del servei en la línia Xàtiva-Ontinyent-Alcoi


Llevadora - Viquipèdia, l'enciclopèdia lliure\nUna llevadora, o llevadora qualificada, és una professional de la salut que ofereix atenció bàsica i d'emergència a les dones i els seus nadons durant l' embaràs, el part i el període postpart . Una llevadora, que pot ser llevadora, metge, obstetra o infermera, està capacitada per ser present ( "atendre") el part, ja sigui que el part es realitzi en una institució d'atenció mèdica o en la llar, per reconèixer i respondre adequadament a complicacions mèdiques i implementar intervencions per ajudar a prevenir-les en primer lloc, fins i tot a través de l'atenció prenatal . Diferents tipus de llevadores poden brindar diferents nivells d'atenció.\n1 Tipus de llevadores\n2 Llevadora vs. assistent al part\nTipus de llevadoresModifica\nHi ha diversos tipus de llevadores:\nHi ha una infermera llevadora que ha d'obtenir un alt nivell d'educació, ja sigui llicenciatura o mestratge en obstetrícia, després d'esdevenir infermera. Les infermeres llevadores poden treballar en la majoria dels centres de maternitat, hospitals i poden tenir un consultori de part a la llar privat.\nDesprés hi ha una llevadora professional certificada. Aquesta llevadora pot obtenir una llicència seguint un tipus d'aprenentatge oficial, juntament amb altres certificacions. Han d'aprovar un examen de la junta a través dels estats o països que permeten aquesta llicència i només pot estar disponible en un entorn de part a la llar.\nFinalment, hi ha les llevadores d'entrada directa. Aquestes llevadores es capaciten a través d'un procés d'aprenentatge i només es permeten en entorns de part a la llar. No posseeixen una llicència professional, sinó que serveixen com llevadores no professionals a les llars on es necessitin els seus serveis.\nLlevadora vs. assistent al partModifica\nS'ha de fer una distinció entre el ",assistent al part" i altres que poden donar suport i atenció durant l'embaràs i el part, en funció de la formació i les habilitats professionals, les normes de pràctica i la naturalesa de l'atenció brindada. Les llevadores solen estar capacitades per a realitzar funcions clíniques d'atenció obstètrica i neonatal bàsica i d'emergència, inclosa l'administració d'antibiòtics parenterals, oxitòcics i anticonvulsius; extracció manual d' placenta ; eliminació de productes de placenta retinguts; part vaginal assistit; i reanimació neonatal. Depenent de l'abast legal de la pràctica, això també pot incloure la realització de cesàries .\nUna assistent al part, també coneguda com a doula, "assistent de parts", "persona de suport durant el part", "assessora de parts" o "educadora de parts", és una persona diferent de les esmentades que brinda suport emocional i atenció i assessorament general a les dones famílies durant l'embaràs i el part. Una doula generalment ofereix serveis de suport a la família en les setmanes posteriors a el part ( "doula postpart", consulteu Confinament postpart) i també pot ajudar durant el treball de part i el part ( "doula de el part").\nEn molts països en desenvolupament, hi ha una assistent tradicional, o llevadora tradicional, que és una persona que proporciona l'atenció bàsica en l'embaràs i en el part i un assessorament basat principalment en l'experiència i els coneixements adquirits de manera informal a través de les tradicions i pràctiques de les comunitats on es van originar. En general, no compten amb una formació sanitària moderna i no solen estar subjectes a reglamentació professional.\nPersonal assistencial no titulat\n↑ Gupta N et al. Human resources for maternal, newborn and child health: from measurement and planning to performance for improved health outcomes. Human Resources for Health 2011, 9:16 doi:10.1186/1478-4491-9-16\n↑ 4,0 4,1 World Health Organization. 2010. Classifying health workers. http://www.who.int/hrh/statistics/Health_workers_classification.pdf\nObtingut de «https://ca.wikipedia.org/w/index.php?title=Llevadora&oldid=26466118»\nDarrera modificació: 24 feb 2021 a les 21:14\nLa pàgina va ser modificada per darrera vegada el 24 feb 2021 a les 21:14.


Pastisseria | Descriu\nLa senyó Rosa IV\nJoan Mascarell\t 12 juny, 2018 0\nAquesta vesprada fa calor. No és allò, però si deixa de bufar l’aire, és qüestió d’obrir el ventall. I la senyó Rosa ho fa que ni brodat. A cada obrir i tancar l’atifell el crac que se sent fa imaginar una destresa que ni pintada. Ella, quan n’és conscient, fa una riallada mentre s’engrunsa en recordar-se que una vegada el mossén la va posar en…


En el començament fou l'emoció - Diario de Mallorca\nEn el començament fou l'emoció\nLLEGIR A GRAN VELOCITAT I A POC A POC: VET AQUÍ EL PROBLEMA. Se m'ha ocorregut aquesta entrada perquè crec que moltes de vegades, lectora curiosa i serena, no t'has plantejat la velocitat de la teva lectura. No em referesc a aquests sistemes de lectura ràpida que degueren néixer per devers els Estats Units i ens arribaren com una solució d'un problema inexistent fa anys i panys. Et parl de la velocitat que fas servir en la teva lectura. I crec que per a això no hi ha mètode ni preceptiva ni res que s'hi assembli. Ets tu mateixa que davant cada obra, davant l'escriptura que l'autor t'ha col·locat, pots triar aquesta acomodació de la velocitat perquè puguis trobar el màxim gaudi, el suc i el bruc d'aquelles planes que et passes pel cervell a través de la mirada.\nSí, cada lectura és sobirana i ha de saber trobar aquesta velocitat justa en funció del llibre. Hi ha regles fonamentals segons les obres. Per exemple, si llegeixes un llibre de poemes ja saps que hauràs d'anar a poc a poc, millor si la lectura és en veu alta, fent les indicacions de la mètrica, les cesures, els accents, els ritmes, les pauses. Ara he acabat la primera lectura d'Ictiosaure (Edicions 62) de Dolors Miquel i sé que l'hauré de rellegir per copsar els tres itineraris que em proposa l'obra. El camí de les roses, el del cor i el dels ossos. Hi ha proses i aquí puc dur un ritme més viu, hi ha versos i aquí la veu s'alenteix. Amb una o altra velocitat m'amar d'una lletra d'una textura dolorosa per un cantó i tendra per l'altre. La poeta ens indica el lloc on va fer cadascun dels poemes. I aquesta geografia dona al text una coloració especial. A la invocació a un petit germà seu mort l'escenografia és la clínica del Perpetuo Socorro de Lleida i això augmenta el clímax dur i patètic en què naufraga la protagonista. Els poemes del cor són encara més reveladors d'una dona que comença amb la "Mudesa" ("Tornàvem cap a l'abisme estel·lar, a la deriva, muts, parlàvem muts. No dèiem, no dèiem."), i ens mostra que ha sofert maltractaments ("Al cor del maltractador" és un dels títols. "Però ara i aquí, la donzella i el drac soc jo.") i ens conta el mal i les ferides. "Ara Déu s'aixeca del sofà. Hi ha estat assegut mentre em violava. Era de nit. Quatre parets. Era tenebra. Totes les coses que eren Déu i no eren Déu hi eren en tant que. Empenyia. Marit empenyia." Aquest poema titulat "Marit" ja és un rien ne va plus del fal·locratisme patriarcal que destrueix la poeta en aquests camins terrorífics d'un viacrucis inacabable. La tercera part, "Ossos", comença amb "Ictiosaure", l'animal prehistòric en què la mare es podria convertir, i agafa unes tonalitats simbòliques entre les quals cal sedassar bé per trobar els ossos fossilitzats. "Ja no escric per les ànimes humanes" és el poema final que duu tota la pena dels segles fins que es fa un harakiri terrible. Un llibre que ens diu, ens interpel·la, ens fa pensar. Un llibre per rellegir.\nI he trobat un altre llibre que he llegit a tota, que s'ha de llegir a tota: Me llamo Vila-Matas como todo el mundo (Acantilado) d'A. G. Porta. D'aquest autor coneixia Consejos de un discípulo de Morrison a un fanático de Joyce, seguit de Diario de Bar (amb Roberto Bolaño) i Hormigas salvajes y suicidas, també publicats per Acantilado, que vaig trobar ben entretinguts. Ara fa un divertiment a partir del seu amic Enrique Vila-Matas en forma de diàleg en què Vila-Matas ha de participar com a actor en un teatre alternatiu de Broadway. Però la creadora del projecte, Allison, ha desaparegut i ni Vila-Matas ni el seu amic novaiorquès Eduardo Lago aconsegueixen trobar-la, malgrat que vagin als llocs més inversemblants. En setanta pàgines que duen un ritme accelerat de carrera de bòlits de Le Mans, amb uns diàlegs que voregen l'absurd i la malenconia, amb un enfolliment que potser té com a fruits l'escriptura de Buscando a Allison i Off Off Off Broadway. Porta ha bastit un peça que es llegeix molt aviat, que va llatina i que et diu tantes de coses dels sabers i sabors de Vila-Matas sense témer-nos-en. La recoman efusivament.\nAquest llibre s'ha de llegir molt a poc a poc i en diferents tongades perquè és fort, molt fort: Entre dos silencis (Club Editor) d'Aurora Bertrana. L'any 1938 l'escriptora s'exilià a Ginebra. I, com ella mateixa ens conta en una excel·lent introducció, després de l'Armistici va anar amb una missió d'ajuda als països devastats. Aquest és el bessó d'una novel·la que recrea el poble i les vides dels personatges on va passar uns mesos. La Bertrana, amb un llenguatge que llisca admirablement, ens fa un quadre animat de com la Segona Guerra Mundial va ser viscuda a França dins la pagesia. Les converses de cada dia amb aquelles dones atupades per la convivència amb les tropes d'ocupació alemanyes i els nombrosos assassinats d'homes que feren sempre seguit, ens mostra uns fets reals i un més enllà: la complexitat de sentiments que es crea en la relació amb els enemics carnissers, per un cantó, i la varietat de fronteres que separen les persones. Un apèndix amb una nota editorial llarga i matisada ens detalla les vicissituds d'un llibre tan accidentat com la història que conta. Un postfaci bell i informatiu de Georgina Solà, la impulsora del llibre tanca l'obra. Molt recomanable per conèixer un poc més el nostre ser catalans i europeus, cosa difícil en aquests temps en què vivim. Gràcies, amiga i editora, Maria Bohigas per aquests regals de lletra!


Referència: EU4549 1 hab. 50 m2 1\nEnvia DESTACAT 17314 al 888. (cost del SMS: 10.00€ + canon)\nOportunitat Inversió, semi-reformat. 1 Habitació doble amb armari encastat. 1 bany complet amb banyera. Cuina americana completament moblada, Saló menjador molt lluminós i amb magnífiques vistes. Molt a prop de les principals zones comercials.


Streaming – Directe On-line – TucanMedia – Serveis Audiovisuals\nStreaming - Directe On-line\nSi vostè necessita realitzar qualsevol tipus de retransmissió en directe mitjançant Youtube, Facebook, TwitchTV o qualsevol altra plataforma de vídeo-streaming, consulteu-nos. Tucan Media® l’hi posa fàcil.\nL’hi preparem tot, vostè simplement haurà de preparar-se per sortir en directe. No es preocupi de la producció, il·luminació, so, càmeres, connexions, attrezzo, decorats i fins i tot perruqueria o maquillatge, li proporcionem tot.\nHem retransmès en directe tot tipus d’esdeveniments de petites i grans dimensions, concerts, teatre, cursos en línia, xerrades, etc. També portem el plató a casa seva, des d’on podrà retransmetre amb una qualitat superior a la competència. Retransmeti en directe per als seus clients, cursos, tutorials, xerrades, exercicis, etc.


Un cicle de webinars per introduir-se en la història, l’arqueologia i les arts cristianes\n18 de maig de 2020 - General\nLa Facultat Antoni Gaudí ha organitzat un cicle d’un mes de durada amb quatre webinars amb experts dels àmbits dels estudis: història, arqueologia i arts. El cicle començarà el dijous 21 de maig a les 18h de la tarda amb la Prof. Julia Beltrán de Heredia, conservadora en cap del MUHBA fins el 2018, que presentarà “Vols estudiar arqueologia? Coneix els estudis a través d'un viatge a la Barcelona romana i visigoda”. Beltrán de Heredia guiarà als participants per la ciutat romana i visigoda de Barcelona a través de les restes arqueològiques de sis llocs clau d’aquest període, i alhora, explicarà com s’han excavat o interpretat i museïtzat. (inscripcions al final de l'article)\nLa Prof. Maria Garganté presentarà una perspectiva de l’art cristià en clau de gènere “Vols estudiar història de l’art? Dones bíbliques i santes: imatges i representacions en femení”. En aquest webinar, la Prof. Garganté repassarà les imatges femenines sagrades de la cultura cristiana per veure com canvia la visió de la dona a través de les seves representacions santes. Ho farà el dijous 28 de maig a les 18h de la tarda.\nEl tercer dijous serà el torn del professor del Màster de Patrimoni Musical Litúrgic Juan Carlos Asensio, amb ”¿Quieres estudiar patrimonio musical litúrgico? El canto gregoriano. ¿Qué quieres saber y nunca te atreviste a preguntar?”. El Prof. Asensio és especialista en cant gregorià i en el seu webinar parlarà d'aquesta matèria de manera introductòria i distesa. Serà el dijous dia 4 de juny també a les 18h.\nEl cicle es tancarà amb “T'interessa l’univers d’Antoni Gaudí? Aprofundeix en els secrets de la Sagrada Família” a càrrec de la Prof. Rosa Ribas, especialista en la Sagrada Família i membre del grup d’investigació “Centre Internacional d'Estudis Avançats Antoni Gaudí i els seus Col·laboradors”. En aquest últim webinar, la Prof. Ribas explicarà d’on parteix Gaudí a l’hora de construir la Sagrada Família i quins són els principals elements simbòlics que té l’edifici.\nLes professores Julia Beltrán de Heredia, Maria Garganté i Rosa Ribas són docents al Grau d’Història, Arqueologia i arts cristianes i al Màster d’Història i Patrimoni Cultural de l’Església. El professor Juan Carlos Asensio fa classe al Màster de Patrimoni Musical Litúrgic.\nAquest cicle de petites formacions s’emmarca en la campanya per donar a conèixer la Facultat Antoni Gaudí (Ateneu Universitari Sant Pacià). Durant el proper més es duran a terme entrevistes personalitzades amb les persones interessades en els estudis i la Facultat també participarà al Fira Campus Virtual, a l’estand de l’Ateneu Universitari Sant Pacià.\nPer inscriure's als webinars del cicle “Construeix el teu futur. Forma't en història, arqueologia i arts a la Gaudí”, només s'ha de clicar en el títol de casa sessió i omplir les dades que es demanen. Una vegada inscrit, sortirà l'enllaç que s'haurà de clicar el dia i l'hora del webinar.\nVols estudiar arqueologia? Coneix els estudis a través d'un viatge a la Barcelona romana i visigoda”, Prof. Julia Beltrán de Heredia. Dijous 21 de maig a les 18h.\nVols estudiar història de l’art? Dones bíbliques i santes: imatges i representacions en femení, Prof. Maria Garganté. Dijous 28 de maig a les 18h.\n¿Quieres estudiar patrimonio musical litúrgico? El canto gregoriano. ¿Qué quieres saber y nunca te atreviste a preguntar?, Prof. Juan Carlos Asensio. Dijous 4 de juny a les 18h.\nT'interessa l’univers d’Antoni Gaudí? Aprofundeix en els secrets de la Sagrada Família, Prof. Rosa Ribas. Dijous 11 de juny a les 18h.


L'ESTAT ESPANYOL ÉS QUI DICTA LES SENTENCIES. - ELS PATRIOTES\nL'ESTAT ESPANYOL ÉS QUI DICTA LES SENTENCIES.\nQue quedi clar que el poder judicial en cap país democràtic legisla. Són els encarregats de dictaminar sentencies, de que és compleixi la llei i de vetllar que així sigui.\nÉs la política i els politics els que legislen per mandat popular, i d’acord els mecanismes democràtics, s’aproven lleis i normes, que són i estableixen les regles de joc. La independència del poder judicial ha d’estar garantida, doncs és garantia de que l’estat ho és de dret i democràtic.\nExisteixen dues vies per iniciar un procés judicial, que pot ser per lo penal o lo civil. La fiscalia que depèn del govern espanyol de torn i que funciona orgànicament com una administració qualsevol i de forma piramidal, pot endegar un procés a traves d’una petició formal al jutge o sala de torn. L’altra via és el de la ciutadania i aquesta s’orienta directament al jutjat més proper, utilitzant procuradors i advocats.\nEl primer problema el tenim quan la fiscalia, “engranatge de garantia per defensar els interessos públics”, depèn formalment d’un govern i dels seus interessos que no sempre són generals. Així veiem com la fiscalia, obliga a un jutge que “desinputi” a la infanta Cristina, o no mouen fitxa per impedir que banques corruptes continuïn a la presó preventivament.\nÉs evident que la fiscalia a Espanya és l’eina jurídica que el govern espanyol de torn utilitza políticament a conveniència. De fet en casos prou mediatics, veiem com els acusats de la fiscalia sempre són actors secundaris i les sentencies dels jutges acaben exonerant sempre als politics i a les institucions oficials. (Prestige, metro de Valencia, accident RENFE a Santiago de Compostela). Fiscalia i jutges, arriben a pactar-ho gairebé tot, convertint la justícia en un aparador formal, on tot si val menys la justícia.\nLa politització de la fiscalia és en termes absoluts real. Així podem veure i comprovar com per desprestigiar una institució de Catalunya com els Mossos, inicien una campanya per terra mar i aire, amb suposicions i acusacions teledirigides. En canvi per esbrinar i trobar els responsables d’un informe apòcrif sorgit de les tenebres ministerials de l’estat espanyol i que va incidir en unes eleccions al Parlament, ni un mot ni una sola paraula, ni una sola acció per esbrinar i dirimir responsabilitats.\nEls jutges, el tercer poder d’un estat, que hauria de practicar la independència total en termes jurídics, és converteix en un estament lligat als designis pressupostaris d’un estat que en cap cas vol una justícia de qualitat i independent. Lluitar amb lleis permissives, amb la fiscalia a la contra i amb magistrats que en caps cas són independents, posen de manifest que Espanya te un panorama judicial comparable al baix nivell democràtic que disposa. Fer justícia en aquestes condicions és senzillament impossible, per això veiem que per dictar una sentencia, que no ha trobat cap culpable del cas Prestige, la justícia espanyola ha trigat 10 anys.\nA Espanya els que legislen, fan lleis pensant que mai aniran a la presó i els jutges apliquen unes lleis saben que mai condemnaran als que fan les lleis. Uns i altres serveixen a l’estat i ambdós estan cofois dels seus privilegis i del seu estatus. El de menys és fer justícia, per tant ni calen lleis severes ni jutges independents. Això és Espanya. La severitat la guarden pel poble.\nEl tribunal constitucional, eina a major gloria i fi de salvaguardar la unitat pàtria la seva llengua castellana i la seva història. Els magistrats d’aquest tribunal són addictes a les dretes o esquerres. Ara, fins i tot el seu president, que ja ha estat recusat, és militant, simpatitzant i ha fet treballs pel PP. Com un magistrat pot impartir justícia si s’és actor a l’hora de fer-ho?\nEspanya potser ha fet una transició d’una dictadura on les llibertats i l’assassinat institucional eren legals, a una democràcia tot i que de molt baixa qualitat. El que no ha fet Espanya i els espanyols que no poden ser altra cosa, és renunciar a la picaresca, a la corrupció, a la comissió, al i jo més, a la raó és meva, al que aquí “se habla castellano”, al que aquí “todos somos españoles”, al “yo decido i tu obedeces”.\nAquesta Espanya, ara te l’aval legal d’un Congrés i la mentida d’un poder judicial, que ni és lliure ni és independent. Aquesta Espanya però, cada vegada que s’escau és rectificada i renyada per Europa. Fins ara el toc d’atenció és reduïa a les qüestions econòmiques i de treball, ara la justícia espanyola, també forma part del paquet ha esmenar per Europa.\nMentrestant la justícia espanyola, amb la supervisió de la fiscalia fa trampes i modifica sentencies per allargar condemnes (esperit de reconciliació sempre absent pels que varen guanyar la guerra), ha de ser la justícia internacional els que criden a l’ordre a Espanya i a la seva justícia. La doctrina Parot va sorgir i va ser avalada per la justícia espanyola.\nMentrestant el Tribunal internacional de la Haia reconeix com vàlid la declaració unilateral de Independència de Kosovo i que no vulnera cap llei internacional. Espanya, el seu govern i el silenci de la justícia més Romania, Eslovàquia i Xipre, s’oposen al reconeixement del nou estat, la resta dels estats europeus hi estan d’acord, els Estats Units també.\nNo cal ser un expert ni un professional de la matèria, per adonar-se que Espanya no fa justícia. No la va fer quant la transició condemnant la violència i el genocidi del franquisme. No la ha fet quan no ha demanat perdo per l’assassinat del President Lluis Companys. Espanya ni ha fet ni vol fer justícia, fa la seva, la de foragitar una família de la seva vivenda per afavorir als banquers, incomplint la seva constitució i no la fa quan amnistia a corruptes i defraudadors. Espanya i els espanyols que aplaudeixen els successius governs, és provable que mai arribin ha saber que vol dir la paraula justícia i la seva aplicació, a ell els és igual.\nNo ens calen més motius, els tenim a cabassos, però aquest el de la justícia clama al cel. Hem de conquerir la independència per fer un país nou de trinca, on els poders estiguin delimitats i on qui la faci que pagui. Ni més ni menys.\nQuan la llei no és justa, és de justicia transgredir la llei.


Petits canvis de temps el cap de setmana i segueix la pols africana: Previsió a Catalunya del 26 al 28 de febrer del 2021\nEls últims dies del mes seguiran amb TºC més aviat altes per l’època, tot i que també hi haurà canvis en aquest sentit\nper Redacció 25/02/2021 21:00h\nAquest cap de setmana arriben alguns canvis en el temps | Àngel Galán\nEl temps seguirà amb una dinàmica anticiclònica molt semblant de cara a l’últim cap de setmana del mes de febrer, però ens arribaran alguns canvis. Principalment, dissabte entrarà la tramuntana a l’Empordà, mentre que les temperatures baixaran una mica en conjunt els propers dies, tot i que no de la mateixa manera a tot arreu i seguirem més aviat amb valors alts per l’època als migdies tot i fer més fresca.\nMés enllà dels núvols baixos i boires matinals presents a gran part del territori, arribaran més bandes de núvols alts i prims i, a més, apareixeran nuvolades al nord de Catalunya, sense descartar alguna gotellada puntual. Poca cosa en general amb humitat i calitges, potser menys el dissabte, mentre que la pols africana en suspensió continua amb nosaltres el cap de setmana en què arriba la Lluna plena del mes de febrer, l’última de l’hivern, concretament dissabte.\nDe cara al divendres, 26 de febrer, els núvols baixos i boires matinals poden ser més espessos i extensos, especialment a la costa, prelitoral i interior de la meitat sud, on els costarà una mica més de trencar-se al llarg del dia, sobretot com més al sud de Catalunya. No obstant, el sol dominarà a moltes comarques a partir del migdia i a la tarda, especialment a prop del Pirineu i Prepirineu, on l’ambient assolellat dominarà tota la jornada. Els núvols alts i prims seguiran presents arreu amb sortides i postes de sol rogenques i amb pols en suspensió.\nSi ens fixem en les temperatures, es mantindran molt semblants, amb la majoria de màximes entre els 15º i 20º. De nit seguirà el fred moderat i molt humit amb només glaçades febles a punts del Pirineu o Prepirineu.\nPel que fa al dissabte, 27 de febrer, arribaran alguns petits canvis en el temps. La tramuntana entrarà moderada a l’Empordà, sense descartar algun cop fort, mentre que a l'Ebre bufarà lleugerament el mestral al matí, poca cosa. De cara a la tarda, hi haurà més nuvolades al nord-est i meitat oriental del Pirineu i Prepirineu. De fet, no es descarta algun plugim o gotellada aïllada, sobretot al voltant del Ripollès. Segueixen els núvols baixos i boires al matí a molts punts de la costa, prelitoral i interior, tot i que una mica més trencats que divendres, amb núvols prims arreu. Temperatures baixant al nord de Catalunya i pujant cap a la Costa Daurada.\nFinalment, l’últim dia del cap de setmana i del mes, el diumenge 28 de febrer, el descens dels termòmetres serà d’entre 2 i 4 graus en conjunt respecte al divendres, tot i que on menys baixaran serà al voltant de la costa i prelitoral de Barcelona. Màximes de 14º a 19º en conjunt, més baixes al Pirineu i Prepirineu. Nous núvols baixos i boires matinals, i noves nuvolades inofensives al Pirineu i nord-est, sobretot a la tarda. Continua la pols en suspensió. La tramuntana ja encalmarà.\nEn definitiva, un cap de setmana de cel enterbolit i deslluït en molts moments, però, tot i els canvis esmentats, encara dins dels efectes de l’anticicló. La setmana vinent, la primera del mes de març, seguirà tranquil·la i anticiclònica, però podríem rebre nous vents marítims de llevant o gregal amb un augment de la nuvolositat i algunes precipitacions, tot i que això encara s’ha d’anar confirmant.\nPrevisió: Alguns canvis a la vista, però segueix l'ambient atípic aquest dijous\nPrevisió: Compte amb la contaminació i les boires tot i el temps primaveral el dimecres